Period: Old Babylonian
Genre: Literary
Transliteration:
<SURFACE>
igi zid bar-ra {d}nanna-me-en
urim₅{ki}ma...zi-de₃-eš ma-an-de₂
u₄-ta-u₁₈-lu lu₂ šag₄-ga-na-me...
e₂-šu-me-ša₄-ta ni₂ gal mu-un-ri
ŋeštug₂ ba₉-ra₂ {d}en-ki-kam...en
eridug{ki}ta nam-lugal ma...an-šum₂
nitalam ki-aŋ₂ {d}inana-kam...
ki unug{ki}še₃ saŋ an-še₃ mi-ni-il₂
dub-sar a-ra₂ zu {d}nisaba-kam-me-en
šul inim gi-na {d}utu-me-en
nam-lugal-la he₂-du₇-bi-me-en
...li-pi₂-it-eš₄-tar₂ dumu {d}en-lil₂-la₂-me-en
buru₁₄ mah zi-ga zi kalam-ma-me-en
engar guru₁₇-ni dub-dub-ba-me-en
sipad e₂-tur₃-ra i₃ ga mah-me-en
<SURFACE>
ambar ku₆ mušen gal-gal-la...
id₂ he₂-ŋal₂-la a zal-le tum₂...
hur-saŋ gal giri₁₇-zal nun...
a₂ mah šum₂-ma {d}en-lil₂-la₂...
{d}li-pi₂-it-eš₄-tar₂ šul ni₂-tuku-ni...
...ne saŋ-us₂-bi-me-en
...muš₃ nu-tum₂-mu-bi-me-en
lugal kadra...gaba tab-ba-me...
sun₅-sun₅-na giri₁₇ šu ŋal₂-la-me...
lugal šud₃-de₃ gub-ba-me-en
inim sa₆...ge {d}en-lil₂ huŋ-me-en
...nin-lil₂ hul₂-le-me-en
...nu-dag-ge {d}nuska gub-ba-me-en
...ur₃-še₃ šu ŋal₂-ŋal₂-la-me-en
niŋ₂ de₆-de₆ suhuš-e he₂-du₇-me-en

Cuneiform:
<SURFACE>
𒅆𒍣𒁇𒊏𒀭𒋀𒆠𒈨𒂗
𒋀𒀊𒆠𒈠...𒍣𒉈𒌍𒈠𒀭𒌤
𒌓𒋫𒍇𒇻𒇽𒊮𒂵𒈾𒈨...
𒂍𒋗𒈨𒁺𒋫𒉎𒃲𒈬𒌧𒊑
𒄑𒌆𒉿𒁁𒁺𒀭𒂗𒆠𒄰...𒂗
𒉣𒆠𒋫𒉆𒈗𒈠...𒀭𒋧
𒊩𒍑𒁮𒆠𒉘𒀭𒈹𒄰...
𒆠𒀕𒆠𒂠𒊕𒀭𒂠𒈪𒉌𒅍
𒁾𒊬𒀀𒁺𒍪𒀭𒊺𒉀𒄰𒈨𒂗
𒂄𒅗𒄀𒈾𒀭𒌓𒈨𒂗
𒉆𒈗𒆷𒃶𒌌𒁉𒈨𒂗
...𒇷𒁉𒀉𒁹𒁯𒌉𒀭𒂗𒆤𒇲𒈨𒂗
𒂙𒈤𒍣𒂵𒍣𒌧𒈠𒈨𒂗
𒀳𒄕𒉌𒁾𒁾𒁀𒈨𒂗
𒉺𒇻𒂍𒉣𒇬𒊏𒉌𒂵𒈤𒈨𒂗
<SURFACE>
𒆹𒄩𒄷𒃲𒃲𒆷...
𒀀𒇉𒃶𒅅𒆷𒀀𒉌𒇷𒁺...
𒄯𒊕𒃲𒅗𒉌𒉣...
𒀉𒈤𒋧𒈠𒀭𒂗𒆤𒇲...
𒀭𒇷𒁉𒀉𒁹𒁯𒂄𒉎𒌇𒉌...
...𒉈𒊕𒍑𒁉𒈨𒂗
...𒈹𒉡𒁺𒈬𒁉𒈨𒂗
𒈗𒃻𒊮𒀀...𒃮𒋰𒁀𒈨...
𒁔𒁔𒈾𒅗𒋗𒅅𒆷𒈨...
𒈗𒆃𒉈𒁺𒁀𒈨𒂗
𒅗𒊷...𒄀𒀭𒂗𒆤𒂠𒈨𒂗
...𒎏𒆤𒄾𒇷𒈨𒂗
...𒉡𒁖𒄀𒀭𒉺𒌆𒁺𒁀𒈨𒂗
...𒃡𒂠𒋗𒅅𒅅𒆷𒈨𒂗
𒃻𒁺𒁺𒁼𒂊𒃶𒌌𒈨𒂗